
Dop is a stà in mòtt 
Girà tùtt al dè, 
Appena s' fi nòtt 
Vo' air òst anca me. 

Là 'm sèd e m' srpòs 
A mang' un bòccon; 
Ma as seinta dill còs 
Ch* fan pròpi ghignon. 

Mùdè compagnia 
A il Pàlt, ai Caffè, 
Andè dòv se sia 
Par tùtt zà V è acsè. 



PT as pària che d' guerra, 
Dia Franza e dia Prussia, 
Ad Roma, Inghilterra, 
Di Turch e dia Russia; 

Andè in tùtt il part 
Sintri nòmina 
Bismarch, Bonapàrt, 
Fòrteuzz e sòldà; 

E Metz e Salon, 
Macmon e Bazein; 
E tant' atr' Omon 
Ch' an so' divia bein. 

Part tùtt ghè dal guast 
Par tùtt ghè f òm fiss 
Ca fan di contrast, 
Dill sfid e scòmmiss 

Sicché capiri 
Che in teimp acsè fatt 
In qusnt a dstarì 
A vo* dòv m' imbatt. 



Intòran le al Dòm, 
Lè vers a strà-Dritta, 
(Ma son galantòm 
An nòmin la ditta,) 

.- 

Ghè pròpi un bèli sid 
Che al Tàvól rótònd 
As mazza dal rid, 
Jls goda mezz mònd. 

D' adrè la cùlonna 
Appreuv al tavlein 
Dill vòt colla dònna 
W bev un mezz' d' vein 

E seint agh ghè i seri, 
I bùff, i vèr matt; 
Quardeui con criteri 
Ma jen pòch aflatt. - 

Agh n' è d' tùtt il class, 
Ad tùtt i mister 
Che ad sira in sai bass 
Van bev di biccier. 



A ghè di Pittór, 
Drógher e Librar, 
Lottista, Tintòr, 
Barber, Pistinàr, 

Pòrtèr, Zavattein, 
Sartór , Maringon , 
Bastèr e Vtùrein, 
Ortlan e Arcatton; 

Commess, Negoziant, 
Capplàr, Frùttareu, 
E tant e po' tant 
Facchein, Pòllareu; 

A ghè di gióvnòtt, 
Di véce' con la eòa; 
Eretich, bigòtt, 
Tùtt disan la sóa; 

Ghè i Róss a ghè i Nègar 
Ch' is dan bein dal ton 
Sperand da sta allegar 
A il spali di còjont 



Ghè fei i Bigheran. 

I Nònzi dill Ces 

Pàrt fan da Prùssian, 
E pàrt èn Francesi 

A ghè dill test càd 
Zarvej a vapor 
Ca meuvan j' armàd 
A so' meud ad lór; 

Par màr e par tèrra 
Istess lè cmè rid 
I pian a dia guèrra 
Igh j' han in si did! 

In mezz 1 chili battalli , 
Cla gran confùsion 
N' as seinta che sballi , 
Che fótt e maronL. 

. * ■ 

Ma za po' in sostanza 
Con tùtt i so' pian 
Dés perda la Franza . 
E? veinsa i Prùssian ! 

Al mond, v' al digh me, 
L' è andà zò da squàdar , 
I bon stan indrè , 
Trionfa alma i làdar! 

Pòssibil eh' as rezza 
A tàs , an fà gnint !? 
Intant dalla mezza 
Agh và dia gran gint t 

Pardiana in d'un mes, 
La par una fòlla; 
I bulli Frances 
Jen gnì d' pasta fròlla? 

Con vigh tanta bòria, 
Con di' tanta ball, 
Adèss la Vittòria 
La gha vota il spali 

Ah F è pròpi vera 
L'è seimpr' a sta ascsè 
La gint i fan zera 
Sa ghi da stà in pè.... 



Ma quand in d'j' intrigh 
Un òm l'è dasprà 
An ghè peu d' amigh, 
Anseui al và ajùttà! 

Jen còs ca daspiàsan , 
Ga fan mài al cheur, 
Eppur ghè sert àsan - 
Ca fan al blagheur, 

I feui, i giòrnài 
Dispacc' e bòltein, 
Procùran d' voltai, 
Second i so' fein. 

E po' sti balòss 
Qnand j 1 han finì d 1 lezz' 
Ja disan tant gròss 
Ch' an a 1 peul miga rezz\ 

I piccan zò al Tàvòl, 
I spàndo' i biccier, 
N*è bon gnanca '1 diàvól 
Da tignia a dover. 



E qui peu affanna 
Ch' as dan dP importanza 
A seintia a bavzà 
Fan vign al mài d' panza. 

I sèguitan d'i' òr 
Vósà cme tant matt 
Chi san alma lór 
Al còs ca van fati 

Smaniòs e fanalich 
Anseui òm pòlitch 
Peu bràv diplomarteli 
Và eseint dili sò' critich. 

I Cònsól, Ministar, 
Sòvran, Genèrài, 
Ja meuttn' a registar 
Coi làdr' e i sónài! 

Sti can dalia bissa 
I sbràjan tant fòrt 
Che anseui peu capissa 
La pàrt dóv' è H tòrt. 

La gint eh' è <T intóran 
Seint tant barciaclà 
La dis: Oh che stóran. 
Che matt da ligà! 

M'al feugh dill daspùtt 
Contrast e quistion 
Al creussa peu in tùtt 
Con bev di litron. 



An ghè peu d' secrett* 
As tócca con man 
Ca tigna di preti, 
Ca fà da talian. 

Ghè d' qui che andà Roma 
Na vdivn' al mómeint.... 
Ghè d' j' àtar che insomma 
N' èn miga conteintL, 

Ma in san che dascórr 
Che fà dal baccan, 
E quand j' han da córr 
Allora i van pian. 



Iv vist Ròmagnòs 
Onór dia zitta 
Che ad nòtt in ascòs 
I l' han dasqualtàl.... 

Iy vist T àtra sira 
Sa n' è '1 Municipi, 
Lòngh tira e bastira 
Ch' ha datt un prinsipi, 

Pizzand i lùmein 
Cmi fan f àtar fèst, 
I bon piasintein 
Inscambi d' còrr prèst. 

Gnignon e gnignera, 
Si vist che bèli frutt, 
'Na quàrca bandera 
E scùr da par tutti 

r 

A seint la notizia 
Che Róma V è tòta, 
Che gùst, che delizia 
La testa s 1 am vota 

• 

Iss tòta dil man 

Ai Cròv e Stranier, 
\ Adéss i talian 
Peun meuttia a dover. 

Zittà eh' an s' in trouva 
Ca peul sùparàla, 
Che Tanma s' cómmeuva 
Soltant nòminàla.... 

L'è santa, Tè eterna, N 
L'è ùnica al mònd, 
Tùtt veun eh' la governa 
VITTORI Secònd. 

Ma neui som dal sass 
An vròm alvàs seu 
An fà gnanca un pass 
S' an ghè j' andareu I 

Oh pòvra Piaseinza 
Còs Tè mài dvintà! ; 
Ghè tròppa sòmeinza 
Ad prett, móngh' è fra.... 

Ghè tròpp cammórista , 
Ghè tròpp division.... 
Intant par la pista 
Agh và la Nazioni 

Sa dreuv al s tallii, 
Sa par eh' at bastòna, 
Al cheur, si peuss dil, 
Al cheur al sangònat 

- As veudda dill fazi 

Con tant' ad mòclon, ' . 
Par qui d' San Ignazi 
L'è un gran scòpazzon! 

Al pòpol fein déss 
Ch' ha yist andà seu 
Regnà con pòssèss 
Gòd seimpr' almà i beu.... 

A vriv mo' eh' al gh' abbia 
Al slanz cme alla prima? 
É tròppa la rabbia 
Con qui eh' èn là in sima! 

Ma in segui t vadri 
Sti lócch ciappà '1 vói, 
E ad tanta parti 
Fòrmàsan veui sòl; 

% 

Se qui di' òstaria 
Frances e Prùssian, 
In bona armonia 
Po' is tòccan la man; 



Son bein parsùvàs, 
Fini po' sta giòstra, 
Con fatta la pàs, 
Con Róma eh' è nostra, 

Col stùdi e al lavòr, 
Giùstizia, e instrùzion, 
Vadri con l'amor 
Fióri la Nazion. 

V. CAPRA. 

